Ryad Boudebouz

Ryad Boudebouz (, s. 19. helmikuuta 1990 Colmar, Ranska) on algerialainen jalkapalloilija. Hyökkäävänä keskikenttäpelaajana pelaava Boudebouz edustaa Ranskan Ligue 1:ssa pelaavaa AS Saint-Étienneä.

Ura
Boudebouz aloitti jalkapalloilun 10-vuotiaana Colmarin junioreissa, jossa hän pelasi aina 14-vuotiaaksi saakka. Sittemmin hän siirtyi pelaamaan Sochauxin junioreihin, josta Boudebouz nostettiin Sochauxin reservijoukkueeseen kaudeksi 2006-2007 ollessaan 16-vuotias.

15. toukokuuta 2008 Boudebouz allekirjoitti kolmivuotisen sopimuksen Sochauxin kanssa.Boudebouz et Butin passent pro  lequipe 15.5.2008 Viitattu 29.5.2010  Hän pelasi avauskaudellaan 25 ottelua, joissa hän onnistui maalinteossa kolmesti. Myös kaudella 2009–2010 Boudebouz onnistui maalinteossa kolmesti. Hyvin menneen kauden myötä hänet palkittiin kauden 2010–2011 aikana AlgeriaFoot d'Or palkinnolla parhaana algerialaisena jalkapalloilijana. Vuotta myöhemmin Boudebouz palkittiin toistamiseen tällä kertaa Algerian Kultaisella pallolla.Boudebouz écrase la concurrence  Le Buteur 29.11.2011 Viitattu 29.11.2011 

2. syyskuuta 2013 Boudebouz siirtyi Bastiaan kolmen vuoden sopimuksella.Ryad Boudebouz à Bastia !  sc-bastia.net 2.9.2013 Viitattu 27.5.2014 

Maajoukkueura
Boudebouz on edustanut maajoukkuetasolla Ranskan alle 19-vuotiaiden maajoukkuetta vuosina 2008-2009. Tuolloin hän pelasi yhteensä yhdeksän ottelua, joissa hän onnistui kerran maalinteossa.

Vuotta myöhemmin Boudebouz sai kutsun Algerian maajoukkueeseen, kun valmentaja Rabah Saâdane nimesi hänet toukokuussa vuoden 2010 MM-kisajoukkueeseen. Boudebouz pelasi ensimmäisen maaottelunsa Algerian paidassa 28. toukokuuta 2010 harjoitusottelussa Irlantia vastaan tultuaan vaihdosta kentälle. 18. kesäkuuta 2010 Boudebouzista tuli Algerian maajoukkueen MM-kisahistorian nuorin kentällä ollut pelaaja.

12. marraskuuta 2011 Boudebouz teki ensimmäisen maajoukkuemaalinsa Tunisiaa vastaan käydyssä harjoitusottelussa.

Maaottelumaalit
#PäivämääräPelipaikkaVastustajaTilanneLopputulosKilpailu112. marraskuuta 2011Kamerun 1 – 0 1 – 0Ystävyysottelu

Saavutukset
 AlgeriaFoot d'Or: 2010
 Algerian Kultainen pallo: 2011
 DZFoot d'Or: 2011

Lähteet

Aiheesta muualla
 Ryad Boudebouzin profiili LFP:ssä 

Luokka:Ranskalaiset jalkapalloilijat
Luokka:Algerialaiset jalkapalloilijat
Luokka:Ranskanalgerialaiset
Luokka:Vuonna 1990 syntyneet
Luokka:Elävät henkilöt